Fundargerð 12. fundur skipulagsnefndar Svalbarðsstrandarhrepps 2010 - 2014 , haldinn í ráðhúsinu Svalbarðseyri , mánudaginn 10. október 2011 kl. 17:00 . Fundinn sátu : Anna Fr. Blöndal , Stefán Sveinbjörnsson , Sandra Einarsdóttir og Jón Hrói Finnsson . Fundargerð ritaði : Sandra Einarsdóttir , ritari skipulagsnefndar . 1. 1105032 - Umsókn um leyfi fyrir plastdúkahúsi við vinnsluhús KjarnafæðisStefán Sveinbjörnsson vék af fundi undir þessum lið . Grenndarkynningu á umsókn Kjarnafæðis um að reisa plastdúkaskemmu við vinnsluhúsnæði fyrirtækisins er lokið . Athugasemdir bárust frá Lýsingu hf. , skráðum eiganda fasteignar nr. 216-0542 ( Fiskhús ) . Athugasemdir Lýsingar hf. eru þríþættar : A. Að bygging skemmunnar muni þrengja að athafnasvæði við fasteign Lýsingar hf. og rýra nýtingarmöguleika húss og lóðar og þar með verðmæti eignarinnar . B. Að fjölgun mannvirkja á svæðinu geti tafið fyrir gerð deiliskipulags á svæðinu . C . Að veiting leyfis fyrir mannvirki eins og því sem um ræðir geti staðið í vegi fyrir bestu nýtingu svæðisins við gerð deiliskipulags . Skipulagsnefnd hefur farið yfir athugasemdirnar og komist að þeirri niðurstöðu að engir verulegir eða umtalsverðir hagsmunir Lýsingar hf. mæli gegn byggingu mannvirkisins . Nefndin leggur eftirfarandi til grundvallar : A 1 : Mannvirki það sem Kjarnafæði óskar eftir að reisa er innan athafnasvæðis fyrirtækisins á svokallaðri Hreppslóð í nokkurri fjarlægð frá húsi Lýsingar . Því verður ekki séð að staðsetning þess hafi áhrif á nýtingu húss eða athafnasvæðis Lýsingar hf . A 2 : Þegar Lýsing hf. eignaðist húsið árið 2005 stóð hús á milli fasteigna Lýsingar og Kjarnafæðis , svokölluð Gamlabúð , sem flutt var af lóðinni árið 2006 . Sundið milli húss Lýsingar hf. og fyrirhugaðrar skemmu yrði umtalsvert rýmra en það sund sem var á milli húss Lýsingar og Gömlubúðar árið 2005 . Það athafnasvæði sem fylgdi húsi Lýsingar við kaup er því óskert þótt umrætt mannvirki rísi við húsnæði Kjarnafæðis . B1 : Vinna við deiliskipulag er hafin með söfnun þeirra gagna sem til eru um lóðamörk o.þ.h . Ekki verður séð að bygging viðkomandi mannvirkis hafi áhrif á það hvenær deiliskipulagsvinnu lýkur . C2 : Eins og fram kemur í gögnum grenndarkynningarinnar , er ekki fyrirhugað að veita varanlegt leyfi fyrir mannvirkinu . Leyfi yrði veitt til tveggja ára og það skilyrt með því að byggingin yrði fjarlægð að þeim tíma liðnum , samræmist það ekki deiliskipulagi því sem gert verður fyrir svæðið . Staðsetning mannvirkisins ætti því ekki að hafa áhrif á möguleika á að nýta svæðið eins og best verður á kosið . Skipulagsnefnd leggur því til við sveitarstjórn að leyfi verði veitt fyrir skemmunni . 2. 1109006 - Umsókn um heimild fyrir viðbyggingu Stefán Tryggvason óskar eftir heimild skipulagsnefndar til að byggja við matsal við Hótel Natur að Þórisstöðum . Um er að ræða viðbyggingu með hæð og kjallara , samtals 196,8 fm . Skipulagsnefnd samþykkir erindið fyrir sitt leyti og leggur til að farið verði með umsóknina samkvæmt 44. gr. skipulagslaga nr. 123 / 2010 . Nefndin telur að ekki þurfi að fara fram grenndarkynning sbr. niðurlag 3. mgr. þar sem framkvæmdin varðar augljóslega ekki hagsmuni annarra en umsækjanda . Skipulagsnefnd mælist til að gert verði deiliskipulag fyrir svæðið og áréttar að ekki verði veitt leyfi fyrir frekari uppbyggingu á svæðinu án deiliskipulags . 3. 1103025 - Deiliskipulag Frístundabyggðar í landi SólbergsPétur H. Jónsson , arkitekt hefur uppfært greinargerð með tillögu að deiliskipulagi frístundabyggðar í Landi Sólbergs , sem áður var á dagskrá 5. fundar skipulagsnefndar 2010 - 2014 þann 7. apríl 2011 . Greinargerð hefur verið uppfærð , en eigandi Heiðarbyggðar telur ekki mögulegt að samnýta roþróarsvæði þeirrar byggðar . Því þarf að skoða aðrar lausnir á staðsetningu rotþróa . Skipulagsnefnd gerir nokkrar athugasemdir við skipulagsuppdrátt og skilmála í greinargerð . Finna þarf ásættanlega lausn varðandi staðsetningu roþróa . Sveitarstjóra falið að leita úrlausna í samráði við heilbrigðisfulltrúa og koma á framfæri athugasemdum . Skipulagsnefnd mælist til að ákvæði um skiptingu kostnaðar við grunngerð og rekstur verði gerð skýrari . Nefndin mælist til að gatnagerð , fráveita , girðing um svæðið og lagning neysluvatns að lóðarmörkum verði á hendi landeiganda og að gengið verði frá þessum þáttum áður en lóðir verða seldar eða leigðar . Nefndin mælist til að sett verði inn ákvæði um að stofnað skuli félag lóðarhafa til að standa straum af sameiginlegum rekstrarkostnaði á svæðinu , s.s. snjómokstri og viðhaldi girðingar . 4. 1110002 - Fundartími skipulagsnefndarFundir skipulagsnefndar hafa verið nokkuð óreglulegir að undanförnu , þrátt fyrir að á fyrsta fundi nefndarinnar hafi verð ákveðið að fundartími skyldi vera fimmtudag fyrir sveitarstjórnarfund kl. 16 . Rætt um fastan fundartíma nefndarinnar og boðun . Skipulagsnefnd samþykkir að breyta föstum fundartíma nefndarinnar og koma framvegis saman síðasta miðvikudag fyrir sveitarstjórnarfund kl. 17 , ef einhver mál liggja fyrir . Fleira ekki gert . Fundi slitið kl. 19:00 .